Els moros recuperen el Castell d'Alaquàs en la tradicional Conquesta
07/09/2012

# Els moros recuperen el Castell d'Alaquàs en la tradicional Conquesta

*   07/09/2012
*   [Imprimir](#)
*   Compartir
*    https://www.alaquas.org/documento.asp?id\_do=13418

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13418%2F0&title=Ajuntament%20d%27Alaqu%C3%A0s.%20Premsa.Els%20moros%20recuperen%20el%20Castell%20d%27Alaqu%C3%A0s%20en%20la%20tradicional%20Conquesta)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13418/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13418/07092012dsc02138_Form_4.jpg)](https://www.alaquas.org/ficheros/documentos/2012/2/13418/07092012dsc02138_Form_10.jpg "<a href='https://www.alaquas.org/ficheros/documentos/2012/2/13418/07092012dsc02138_Form_10.jpg' target=_blank><i class='fa fa-external-link' aria-hidden='true'></i>.Els moros recuperen el Castell d'Alaquàs en la tradicional Conquesta</a>")

L'Associació de Moros i Cristians Perolers d'Alaquàs celebrarà la tradicional Entrà el dissabte 15 de setembre

El Castell d'Alaquàs, en mans cristianes des de les passades Festes Majors, ha estat conquistat enguany per les tropes mores en la tradicional Conquesta del Castell organitzada per l'Associació Moros i Cristians Perolers d'Alaquàs. Milers d'espectadors gaudiren el dijous 6 de setembre d'aquest espectacle medieval celebrat a la plaça de la Constitució.

La Conquesta del Castell commemora la lluita arreu de la Península Ibèrica entre cristians i àrabs durant el segle XIII, quan Jaume I va reconquerir molts territoris entre ells València. Els diferent bàndols, el cristià que van descendir pel Carrer Major i els moros que ho van fer per l'avinguda Miguel Hernández van trobar-se a la plaça de la Constitució on es va representar la lluita entre els guerrers d'ambdós bàndols representats per algunes persones de les filaes i actors que incorporaren la participació de cavalls.

Una batalla encarnada a cavall i a peu amb espases donà la victòria al bàndol moro. Una vegada acabada la lluita el Capità Moro va fer una entrada triomfal a la plaça i anuncià la reconquesta de la localitat d'Alaquàs.

**ENTRÀ DELS MOROS I CRISTIANS**

El dissabte 15 de setembre serà el dia gran de l'Associació de Moros i Cristians Perolers d'Alaquàs. A les 19:30 hores de la vesprada se celebrarà la tradicional _Entrà_ on milers de festers i festeres recorreran els carrers de la ciutat a ritme de música. L'_Entrà_ eixirà des del Castell i finalitzarà a la porta de l'Ajuntament on es dispararà un castell de focs d'artifici.